કોઈ વ્યક્તિમાં આપણો ભરોસો બેસી જાય અને એ વ્યક્તિ આપણી શક્તિ બને અને આપણે એના વગર રહી ન શકીએ અને એજ આપણો દર્દ બને ! આપણે આ અનુભવને પ્રેમના નામથી ઓળખીએ છીએ. આપણાં પ્રિય વ્યક્તિ તરફ અપેક્ષા રાખવી સારી બાબત છે, પણ એટલી પણ અપેક્ષા ન રાખવી જોઈએ કે એ પુરી ન કરી શકે ! એટલે કે એની મર્યાદા જોવી જોઈએ. મર્યાદા શબ્દ લોકોને ગમતો નથી પણ દરેક સંબંધમાં મર્યાદા તો હોવી જ જોઈએ. પ્રિય વ્યક્તિ આપણી સાથે પ્રામાણિક હોય અને પ્રામાણિકતાના કારણે એ સત્ય બોલે છે એ સૌથી શ્રેષ્ઠ બાબત છે, એ સમયે સત્યનો સ્વીકાર કરવાની શક્તિ હોવી અનિવાર્ય છે. સાચી વાત છે કે પ્રિય વ્યક્તિને મળ્યા વગર રહી ન શકાય અને એની સાથે ઝઘડો થાય તો એ સહન ન થાય !